Produktivitetskommissionen

Produktivitetskommissionen blev nedsat af regeringen i begyndelsen af 2012 for at undersøge, hvorfor Danmark halter bagefter andre rige OECD-lande, når det handler om vækst i produktiviteten.

Formanden er økonomiprofessor og tidligere overvismand Peter Birch Sørensen, og der er otte kommissionsmedlemmer.

Kommissionen har til opgave at ”kulegrave den danske produktivitetsudvikling”, lige som den skal komme med konkrete anbefalinger om, hvordan man kan styrke Danmarks produktivitet i erhvervslivet og den offentlige sektor.

Kommissionen har løbende publiceret sine analyser, der har handlet om uddannelse og innovation, om styring og ledelse i den offentlige sektor, om konkurrence og internationalisering samt en overordnet rapport om problemerne i Danmarks produktivitet.

Analysen om infrastruktur er den femte analyserapport.

Kommissionen skulle afslutte sit arbejde ved udgangen af 2013, og den ventes at være færdig i marts i år.